Δρένοβο

Το Δρένοβο (αλβαν. Drenova, βλάχ. Ndãrnova, βουλγ. και σλαβομακεδον. Дреново) είναι μεγάλο ορεινό χωριό της νότιας Αλβανίας, παλαιότερα (μέχρι το 2015) έδρα ομώνυμου δήμου, στον Νομό Κορυτσάς. Μετά το 2015 υπάχθηκε στον Δήμο Κορυτσάς. Σήμερα ο πληθυσμός του εκτιμάται σε 2.000 κατοίκους περίπου.

Ιστορία
Σύμφωνα με τον Γάλλο χαρτογράφο Αλεξάντρ Συνβέ (Alexandre Synvet), το 1878 το χωριό είχε 660 κατοίκους, όλους Έλληνες Ορθόδοξους.Synvet, A.: Les Grecs de l'Empire ottoman: Etude statistique et ethnographique, Κωνσταντινούπολη 1878, σελ. 55 Αργότερα, το 1903, ο Χάινριχ Γκέλτσερ, μετά από επίσκεψη τόσο στην «Ντρένκοβα» (Drenkowa) όσο και στη γειτονική Μπομποστίτσα, περιέγραψε τον τοπικό πληθυσμό ως «βουλγαρική νησίδα σε μια αλβανική θάλασσα», που είχε απομείνει από τη νομαδική μετανάστευση σλαβόφωνων πληθυσμών μετά την αλβανική μαζική αποδημία του 14ου και του 15ου αιώνα.[https://archive.org/details/bub_gb_w0wNAQAAIAAJ Gelzer, Heinrich: Vom heiligen Berge und aus Makedonien. Reisebilder aus den Athosklöstern und dem Insurrektionsgebiet, Λειψία 1904, σσ. 211-212 

 Στο Δρένοβο γεννήθηκε ο ποιητής Αλεξάντερ Σταύρι Ντρενόβα (ψευδώνυμο Asdreni), που έγραψε τον εθνικό ύμνο της Αλβανίας.

Παραπομπές

Δρενοβο
Δρενοβο